Dembele zai shafe watanni 4 yana jiyya Dembele zai shafe watanni 4 yana jiyya - www.Arewafresh.Com
Dembele zai shafe watanni 4 yana jiyya
Sabon dan wasan gaba na Barcelona Ousmane Dembele zai shafe watanni hudu cif yana jiyya sakamakon raunin da ya samu a cinyarsa, yayin wasan da suka buga da Getafe, inda yayi mintuna 29 kawai.
Hakan na nufin ko a matakin kasa ma, Dembele ba zai samu haskawa kasarsa Faransa ba, a wasannin neman cancantar da zata fafata da kasashen Bulgaria da Belarus a watan Oktoba mai zuwa.
A cikin wannan makon za’a garzaya da Dembele kasar Finland, inda za’a yi masa tiyata.
A ranar 25 ga watan Agustan da ya gabata ne Kungiyar Barcelona ta cimma matsaya da takwararta ta Borussia Dortmund na sayan Ousmane Dembele kan kudi fam miliyan 97.